Intézet

Az **Intézet** egy iskola, amelybe a legelitebb elit Aranyak tanulnak, hogy méltó helyen álljanak a Társadalomban. Szigorú tesztelési folyamata révén a Minőségellenőri Testület a potenciális jelöltekből kiválasztják a legjobbakat, legbecsületesebbeket. Minden terraformált bolygón és holdon találhatóak Intézetek. Az Intézetekben évente 1200 diák nyer felvételt, amiből a fele egyből az első próbán elcsúszik.

Az Intézetnek megvan a maga kis hierarchiája, ahol a csúcson a Proktorok állnak, majd utána a Primusok, a diákok nagyja és a rabszolgákként tartott Megszégyenültek. Minden egyes Háznak megvannak a maga már az Intézetet kijáró, hatalmas befolyással rendelkező támogatói, akik az Intézet befejezése után elsőbbségi jogon adhatnak ajánlatokat a friss végzősöknek.

## Proktor

Az egyes Házak vezetője a **Proktor** . Ő felelős azért, hogy a Házába tartozó diákokra vigyázzon, és tájékoztassa őket az Intézetben lévő küldetéseikről. Csak útmutatóként, mentorként segíthetik a diákokat, nem szabad közvetlenül beavatkozniuk a történtekbe. Pontosan nem ismert, hogy egy Proktor hogyan válik Proktorrá - jelentkezik-e a poszta, vagy kinevezik-e.

## Választás

Miután a diák átesik minden tesztelésen, és bekerül a legjobb 1200 közé, minden egyes Ház proktora leül beszélgetni vele. A beszélgetések és a korábbi tesztek eredményei alapján aztán a proktorok, és a Házak befolyásos támogatói megbeszélik, hogy az adott diákot beválasztják-e a Házukba.

### elsőVálasztott

Az elsőVálasztott az a diák, akit az adott Ház elsőként választ ki magához. A Választás után ezek a diákok az asztal asztalfő jobb oldalán foglalnak helyet.

### felsőVálasztott

Azok a diákok, akiket a Választás első szakaszában választottak ki, ezek a diákok általában a legigéretesebb jelentkezők közt vannak.

### középVálasztott

A Választás középső szakaszában kiválasztott diákjai. Az Intézetben a legtöbb a középVálasztott diák.

### aljVálasztott

Azok a diákok, akiket az utolsók között választottak be a Házba. Ezek a diákok a teszteken elég rosszul szerepeltek, csupán áldozati bárányokként választották be őket.

### Premier

Azokat a diákokat, akik nem vesznek részt a Választáson, mert az Intézeti Házat a családjuk választotta ki számukra.

## Átjáró

Az Intézetbe való felvétel, majd a Házakba való beválasztás utáni első komoly próbatétel. Az éjszaka közepén a diákokat Obszidiánok felkeltik, levetkőztetik, és megverik, majd egy sziklaszobába dobják őket. A szobában egy másik Arany diákkal találkoznak. A Házuk proktora a két diák közé dob egy aranygyűrűt, raja a Házuk jelképével. Ezt azt jelenti, hogy csak egyiküknek van hely a Házban, meg kell harcolniuk a helyért. Csakhogy a harc az egyik fél halálával ér véget. Az ígéretesebb diákokat a leggyengébbekkel, azaz az aljVálasztottakkal rakják egybe, hogy biztos helyük legyen a Házban. Ez azonban nem mindig jön így össze. Ezzel a "természetes szelekcióval" a Társadalomból irtják ki a gyengébb Aranyakat. Előfordul, hogy a hatalmas befolyással rendelkező Aranyak így intézik el a riválisaik gyerekeit.

## Házak

A diákokat a Társadalom legmagasabb rangú tagjai választják ki képzésre, és tizenkettő (tizenhárom) különböző Házba sorolják őket. AAz Intézetben töltött idő alatt a diákokat a Házuk szimbólumaival azonosítják, amik a gallérjuk mindkét oldalán, valamint a gyűrűn szerepelnek. A Házuk gyűrűje az Intézet elvégzése után is náluk marad, és általában a jobb kezük középső ujjan hordják.

Az Intézet elvégzése után a Házak továbbra is megmaradnak, és egyfajta társadalmi csoportokká válnak, ahol a már korábban végzett Aranyak a friss végzetteknek segítenek szponzorokat, szakmai kapcsolatokkal rendelkező feleket találni.

### Primus

A **Primus** a Házak érdemrendszer alapján kinevezett vezetője. Az első diák, aki öt érdemjelet szerez, Primus lesz. Érdemjeleket a teszteken való kiváló teljesítésért, a Ház pálcájának visszaszerzésével, rabszolgák elfogásával, háború nyerésével és egyéb bátor, "igazi Arany" cselekedettel lehet szerezni.

A Primust egy nyakma akasztható kéz jelvényecske jelöli.

### FőPrimus

A **FőPrimus** az a személy, aki Primusként győzelemre vezette a Házát.

## Választók, támogatók

A legmagasabb presztízst elért az Intézetet már elvégzettek a jövőben részt vesznek a Házuk új tagjainak kiválasztásán. Ezek a Választók lehetnek Főkormányzók, Szenátori tagok, bírók, Imperátorok, Prétorok, de akár Olümposzi Lovagok is.

## Intézet elvégzése

Az Intézet elvégzését követően három csoportba osztják a diákokat. Lehetnek **Páratlan Sebhelyesek**, akik felemelkednek a Társadalomban, lehetnek **Végzettek**, és akiknek a hatalmuk korlátozottabb, de még válhat belőluk Páratlan Sebhelyes, és lehetnek **Megszégyenült**ek, akiket a Társadalom legocsmányabb, legzordabb vidékeire küldenek aljamunkát végezni.

## Intézetek a Naprendszerben

A Naprendszer többi Intézete a következő bolygókon, holdakon és csillagászati helyeken található:

* Merkúr
* Vénusz
* Mars
* A Föld keleti féltekéje
* A Föld nyugati féltekéje
* Titán (a Szaturnusz összes holdjának)
* Ganümédész
* Europa
* Az Enceledas & Ceres közös vállalkozásai
* Kalisztó
* Hildas távoli úttörői
* Io
* Rhea (feltehetően volt)

A Mars Intézetén kívül keveset tudunk a többi életmódjáról és leírásáról.

A Mars Intézete erőszakjáról és brutalitásáról híres. Míg a Vénusz Intézetei nemi erőszakról és kéjes természetéről híresek. Az Io Intézete híres és elismert zord terepéről, brutális időjárásáról és meghosszabbított időciklusairól, ami miatt a "legbrutálisabbnak" tartják.

## Trivia

* Bár az Intézet leírásakor ki van mondva, hogy *tizenkét* Házba sorolják a diákokat, a történet során mégis *tizenhárom* Ház van felsorolva. Nem lehet pontosan tudni, hogy a Venus vagy a Vulcanus-e az extra Ház. Az író belátta, hogy elvesztette a Házak neveinéll a fonalat, így lett a tizenkettőből tizenhárom.